**Megtartotta közgyűlését a Magyar Professzorok Nemzetközi Szövetsége**

2018. május 30-án, a Budapesti Gazdasági Egyetem Lotz termében megtartotta éves Közgyűlését a Magyar Professzorok Nemzetközi Szövetsége.

A meghívóban jelzett napirendek szerint a Közgyűlés elfogadta a 2017. évi munkáról szóló beszámolót, a Felügyelő Bizottság jelentését, a mérleget és számviteli beszámolót, a közhasznúsági jelentést valamint az éves munkaprogramot.

Tekintettel arra, hogy az Elnökség mandátuma lejárt, sor került a következő 4 év MPNSZ vezetőinek megválasztására.

A Jelölő Bizottság javaslata alapján, egyhangú támogatottsággal, az MPNSZ elnökségének tagjai:

**Elnök**: Besenyei Lajos (ME)

**Alelnökök**: Dávid László (Sapientia Erdélyi Magyar Tudományegyetem)

Mezey Pál (Memorial University of Newfoundland, Canada)

Miklós László (Zólyomi Műszaki Egyetem, Szlovákia)

**Tagok**: Dévai György (DE)

Dudás Illés (ME)

Illés Mária (ME)

Málnássy-Csizmadia Béla Ferenc (SZIE)

Rosivall László (SOTE)

Szabó Mária (ELTE)

Turcsányi Károly (NKE)

**A Felügyelő Bizottság tagjai**:

Sándorné Kriszt Éva, elnök, (BGE)

Fenyvesi László (SZIE)

Heidrich Balázs (BGE)

**Az MPNSZ titkára**:

Busku Szilvia (védés előtt álló doktorjelölt)